Zaitun

Zaitun ( , nama saintifik: Olea europaea) ialah sejenis spesies tumbuhan, malah juga spesies jenis, dalam genus Olea keluarga Oleaceae bertaburan asal di lembangan sekitar Laut Mediterranean. Ia ditanam untuk mendapatkan buahnya yang dimanfaatkan baik sebagai ramuan makanan mahupun sebagai sumber mendapatkan minyak perahan tersendiri; penanaman pokoknya diusahakan di semua negara rantau Mediterranean serta di kawasan-kawasan yang beriklim mirip seperti benua Amerika Utara malah juga di Hemisfera Selatan yakni Amerika Selatan, Australia, New Zealand dan Afrika Selatan.

Zaitun merupakan spesies tumbuhan paling tertua diusahakan di dunia. Rekod sejarah menunjukkan pokok zaitun mempunyai pelbagai guna khasnya dalam bidang perubatan sejak zaman Mesir purba. Buah zaitun yang paling baik kualitinya dihasilkan di Yunani. Walau bagaimanapun, Sepanyol dan Itali merupakan negara pengeluar minyak zaitun terbesar.

 Etimologi 
Nama zaitun dipinjamkan daripada perkataan bahasa Arab  zaytūn yang dijejak daripada perkataan  zayt "minyak".

 Botani
Pokok zaitun jenis malar hijau yang tumbuh merenek tidak lebih dari antara 8 hingga 15 meter dengan batang yang berpintal. Daunnya lonjong hijau terang atau kekelabuan dengan ukuran 4 hingga 10 sm panjang dan 1 hingga 3 sm lebar.


Bunga-bunganya kecil dan tumbuh dari ketiak daun. Sekuntum bunga zaitun terdiri daripada empat kelopak putih kekuningan yang bercantum di pangkal; di tengahnya ada sepasang sulur. Bunga-bunga ini cepat kembang di kawasan beriklim panas.

Buah yang dihasilkan dari persenyawaan berupa kecil berukuran 1-2.5 sm; ia mentah berwarna hijau sebelum masak berwarna ungu gelap atau kehitaman.

Kegunaan
Seperti pokok kelapa, setiap bahagian pokok zaitun ada kegunaan kepada manusia. Sememangnya zaitun ialah satu lagi anugerah alam ciptaan Allah yang amat bermanfaat kepada kesihatan kita. Ini telah diakui dunia perubatan.

 Minyak 

Minyak zaitun amat jernih dan berkilau, lagi mahal harganya. Minyak zaitun baik untuk kesihatan luaran dan dalaman manusia. Paras asidnya yang rendah memudahkan penghadaman kita. Vitamin E yang terkandung di dalam minyak zaitun didapati boleh merendahkan kolestrol LDL(kolestrol jahat), tekanan darah, dan risiko koronori jantung.

Ibnu Qayyim meriwayatkan bahawa minyak zaitun yang dibancuh dengan sedikit garam boleh meredakan radang gusi dan gigi. Menurutnya lagi minyak zaitun dapat menawarkan racun dan mengeluarkan cacing.

Minyak zaitun juga amat popular digunakan dalam produk kecantikan. Ia boleh menguatkan akar dan melembutkan kulit.

Kajian saintifik pula mendapati amalan memakan minyak zaitun amat membantu mengurangkan risiko barah payudara kerana ia kaya dengan Vitamin E.

Daripada Abu Hurairah bahawa Rasulullah s.a.w bersabda:
.

Minyak zaitun jernih dan berkilau seperti cahaya. Ini disebut di dalam al-Quran surah An-Nur:35:

 Daun dan batang zaitun 
Daun zaitun bermanfaat sebagai penggalak sistem imun manusia. Masyarakat Timur Tengah telah mengamalkan meminum teh daun zaitun sejak berabad yang lalu untuk merawat batuk, sakit tekak, demam, dan gout.

Ibnu Qayyim juga menjelaskan bahawa daun zaitun boleh merawat luka dan gatal-gatal.

Pendek kata, daun zaitun bersifat antibiotik. Oleh yang demikian, pengambilan daun zaitun mestilah mengikut dos tertentu.

Batang zaitun pula boleh dibuat perabot. Malah ada juga tasbih yang diperbuat daripada kayu zaitun. Tasbih daripada kayu zaitun ini kelihatan agak berminyak dan agak harum.

Sesungguhnya setiap ciptaan Allah di alam ini ada manfaat bagi manusia.

Bagi anda yang gemar makan piza, pilihlah yang ditabur dengan zaitun. Ingat! Zaitun amat berkhasiat. Untuk mendapat rambut yang sihat dan lebat pula, gunalah minyak zaitun untuk mendandan rambut dan urut di kepala.

Menurut riwayat, setelah bahtera Nabi Nuh a.s. berlabuh, pokok zaitun merupakan objek pertama yang kelihatan.

 Khasiat 
Buahnya amat kaya dengan vitamin A, B1, B2, C, D, E, K, dan zat besi.

 Hubungan dengan manusia 
Buah dan pokok zaitun memainkan peranan penting dalam masyarakat rantau Syam dan Palestin zaman-berzaman, lagi-lagi dalam agama-agama samawi pegangan mereka: Kitab Kejadian umat Yahudi dan Kristian menceritakan seekor burung merpati membawakan sebatang ranting zaitun kepada Nuh di bahtera baginda menandakan tamatnya bencana banjir besar; minyaknya dikatakan bahan urap untuk Daud dan anakandanya Sulaiman dalam kitab-kitab susulan penganut Kristian. Sebuah surah dalam Al-Quran pegangan umat Islam bersumpah atas nama zaitun yang banyak ditafsirkan mengias kepada Baitulmuqaddis.

Semua orang Palestin tanpa mengira agama memandang pokok zaitun sebagai lambang kekuatan diri dan hubungan mereka kepada alam sekitar.

 Rujukan 

 Sumber-sumber 



 Pautan luar 
 Fakta buah zaitun 

Zaitun
Kategori:Oleaceae